Valsts līderu attīstības programma

2025.gada septembris – 2026.gada oktobris

PIETEIKUMA FORMA

Par programmu

Valsts līderu attīstības programma ir izstrādāta, lai palīdzētu tiem, kuri jūt patiesu aicinājumu uzņemties līderību Latvijas politikā, valsts un pašvaldību pārvaldes iestādēs un nevalstiskās organizācijās, veidot sabiedrībai patiesi kalpojošu, demokrātiju un Latvijas labklājību stiprinošu līderības kultūru.

Programmas mērķis ir attīstīt autentiskus valsts līderus, kuriem patiesi vēlamies sekot; attīstīt viņu spēju mācīties, domāt sistēmiski un spēju domāt un rīkoties no visas sistēmas dalībnieku labbūtības perspektīvas.

Programmas ilgums ir 9 mēneši un to laikā paredzētas klātienes sesijas gan SSE Riga telpās, gan ārpus Rīgas. Programmas laikā dalībniekiem paredzēts individuālais darbs, savstarpējais koučings un praktisks darbs ārpus Rīgas.

Mērķauditorija

Apmēram 30 – 40 gadus veci vīrieši un sievietes , jebkuras tautības Latvijas pilsoņi, kuri:

* Patiesi vēlas veicināt Latvijas attīstību un labklājību.
* Jūt aicinājumu strādāt Latvijas labā, uzņemoties līderības lomas politikā, valsts pārvaldes, pašvaldības vai citā sabiedriski nozīmīgā organizācijā.
* Jūtas motivēti risināt izaicinošākās un kompleksākās Latvijas sociālās, ekonomiskās, vides un politiskās problēmas.
* Patiešām vēlas uzlabot vismazāk aizsargāto Latvijas sabiedrības locekļu dzīves.
* Ir gatavi mainīt pasauli, vispirms mainoties paši.
* Tic kopīgu, kolektīvu centienu spēkam.
* Austu vērtē dažādību, iekļaušanu un demokrātiju.
* Jau šobrīd ir aktīvi savās kopienās vai kuriem ir pieredze, strādājot politiskās, valsts pārvaldes, pašvaldības vai nevalstiskās organizācijās, veicinot Latvijas sociālu un ekonomisku attīstību un Eiropeisku vērtību stiprināšanu.
* Brīvi pārvalda latviešu un vismaz vienu svešvalodu (papildus krievu valodai).

Pieteikuma vadlīnijas

* Lai pieteiktos programmai, lūdzu aizpildiet zemāk esošo formu.
* Papildus pieteikuma formai, ierakstiet savu motivāciju piedalīties programmā video formātā līdz 5 minūtēm. Pievienojiet saiti uz video ierakstu savam pieteikumam (vadlīnijas video ierakstam aprakstītas zemāk).
* Pievienojiet 2 rakstiskas rekomendācijas (vadlīnijas rekomendācijām aprakstītas zemāk).
* Pieteikuma formu, saiti uz Jūsu LinkedIn profilu, rekomedācijas un saiti uz video, lūdzu, sūtiet vienā e-pastā uz e-pasta adresi The12@sseriga.edu līdz 2025. gada 10. jūlijam.

Jautājumu gadījumā rakstiet e-pastu uz The12@sseriga.edu

|  |
| --- |
| Vārds, Uzvārds: |
| Amats: |
| Organizācija: |
| Jūsu telefona numurs: | Saite uz jūsu LinkedIn profilu:  |
| Jūsu e-pasta adrese: |

Šīs vadlīnijas paredzētas kā iedrošinājums un palīdzība video pieteikuma veidošanai.

1.daļa: Motivācija pieteikties programmā

* Kas tevi mudina kļūt par valsts līderi?
* Kad pēdējo reizi juti, ka esi patiesi kalpojis sabiedrībai? Kā tas notika?
* Kam tu visvairāk vēlies kalpot — cilvēkiem, dabai, nākamajām paaudzēm? Kā šis kalpošanas gars izpaužas tavā ikdienā?
* Kas tevī ir lielāks — vēlme sasniegt vai vēlme dot? Kā tu to izjūti savā dzīvē?

**2.daļa: Tavas vērtības**

* Kāda vērtība tev ir tik svarīga, ka tu būtu gatavs atteikties no amata, lai to nepārkāptu?
* Kas ir tavs iekšējais kompass? Kas nosaka tavu rīcību, kad *neviens neskatās*?
* Pastāsti par situāciju, kurā tu izdarīji savās vērtībās balstītu izvēli, lai gan tas tev nesniedza personīgu labumu.
* Cik labi tu atpazīsti sevī vēlmi izcelties, kontrolēt, gūt ietekmi? Kā tu ar to strādā?

**3.daļa: Pasaules un nākotnes redzējums**

* Kādu Latviju (vai pasauli) tu vēlētos redzēt pēc 20 gadiem? Kā tavs darbs tam palīdzēs?
* Kā tu pieņem lēmumus, ja sabiedrības īstermiņa vēlmes ir pretrunā ar planētas vai nākošo paaudžu interesēm?

**4.daļa: Spēja mācīties**

* Kas bija pēdējā reize, kad tu kļūdījies kādā no savām lomām? Ko tu iemācījies?
* Kuri cilvēki, līderi, sabiedrības grupas vai jebkas cits ietekmē tavus uzskatus visvairāk?

Vadlīnijas divām atsauksmēm:

* Jūsu loma un attiecības. Lūdzu, norādiet jūsu lomu un attiecību vēsturi ar kandidātu.
* Darba pieredze. Lūdzu, aprakstiet jūsu kopīgo darba pieredzi ar kandidātu un tās ilgumu. Lūdzu, norādiet, kādus īpašus uzdevumus un atbildību kandidāts uzņēmās jūsu sadarbības laikā.
* Raksturojums. Lūdzu, aprakstiet kandidāta personīgās īpašības un spējas. Lai izvairītos no pārāk lielas formalitātes, un palīdzētu mums ieraudzīt kandidāta personību, Lūdzu, izmantojiet radošu metaforu, kas vislabāk raksturotu kandidāta personību un sadarbības stilu.
* Īpašas spējas. Lūdzu, aprakstiet īpašas spējas un prasmes, kas piemīt kandidātam.
* Motivācija strādāt Latvijas labā. Lūdzu, pamatojiet, kāpēc esat pārliecināts par kandidāta augsto motivāciju strādāt Latvijas politikā, valsts vai pašvaldības, vai nevalstiskā organizācijā.